SENTENZA TAT-TRIBUNAL GĦAS-SERVIZZ PUBBLIKU

TAL-UNJONI EWROPEA

(It-Tielet Awla)

18 ta’ Marzu 2015

Tuula Rajala

vs

L-Uffiċċju għall-Armonizzazzjoni fis-Suq Intern (Trade marks u Disinni) (UASI)

“Servizz pubbliku — Uffiċjali — Evalwazzjoni — Rapport ta’ evalwazzjoni — Evalwazzjoni globali tal-obbligi — Koerenza”

Suġġett:

Rikors, ippreżentat skont l-Artikolu 270 TFUE, li permezz tiegħu T. Rajala titlob l-annullament tar-rapport ta’ evalwazzjoni tagħha stabbilit għall-perijodu ta’ bejn l-1 ta’ Ottubru 2011 u l-31 ta’ Diċembru 2012 (iktar ’il quddiem ir-“rapport ta’ evalwazzjoni 2011/2012” jew ir-“rapport ta’ evalwazzjoni kkontestat”), kif ukoll il-kundanna tal-Uffiċċju għall-Armonizzazzjoni fis-Suq Intern (Trade marks u Disinni) (UASI, jew iktar ’il quddiem l-“Uffiċċju”) sabiex iħallasaha somma ta’ mhux inqas minn EUR 500 bħala danni.

Deċiżjoni:

Ir-rikors huwa miċħud. T. Rajala għandha tbati nofs l-ispejjeż tagħha. L-Uffiċċju għall-Armonizzazzjoni fis-Suq Intern (Trade Marks u Disinni) għandu jbati l-ispejjeż tiegħu kif ukoll nofs l-ispejjeż sosnuti minn T. Rajala.

Sommarju

Uffiċjali – Evalwazzjoni – Rapport ta’ evalwazzjoni – Setgħa diskrezzjonali tal-eżaminaturi – Stħarriġ ġudizzjarju – Limiti – Żball manifest ta’ evalwazzjoni – Kunċett

(Regolamenti tal-Persunal, Artikolu 43)

Setgħa diskrezzjonali wiesgħa hija rikonoxxuta lill-evalwaturi f’deċiżjonijiet li jirrigwardaw ix-xogħol ta’ persuni li huma inkarigati jevalwaw. Għaldaqstant, l-istħarriġ ġudizzjarju eżerċitat mill-qorti tal-Unjoni dwar il-kontenut tar-rapporti ta’ evalwazzjoni huwa limitat għall-kontroll tar-regolarità proċedurali, tal-eżattezza materjali tal-fatti, kif ukoll tal-assenza ta’ żball manifest ta’ evalwazzjoni jew ta’ użu ħażin ta’ poter. Għaldaqstant, ma huwiex it-Tribunal għas-Servizz Pubbliku li għandu jistħarreġ il-fondatezza tal-evalwazzjoni magħmula mill-amministrazzjoni fuq il-kompetenzi professjonali ta’ uffiċjal meta din tinvolvi ġudizzji kumplessi ta’ valur li, min-natura tagħhom, ma jistgħux ikunu vverifikati oġġettivament.

F’dan ir-rigward, żball jista’ biss jiġi kklassifikat bħala manifest meta dan ikun jista’ jiġi faċilment identifikat fid-dawl tal-kriterji li l-leġiżlatur kellu l-intenzjoni li jissuġġetta l-eżerċizzju ta’ setgħa deċiżjonali għalihom.

Konsegwentement, ilment ibbażat fuq żball manifest ta’ evalwazzjoni għandu jiġi miċħud fil-każ li, minkejja l-provi miġjuba mir-rikorrenti, l-evalwazzjoni kkontestata tidher li hija fi kwalunkwe każ plawżibbli.

Dan jgħodd, b’mod partikolari, meta d-deċiżjoni inkwistjoni hija vvizzjata bi żbalji ta’ evalwazzjoni li, meħuda flimkien, huma ta’ natura minuri li ma jistgħux ikunu determinanti għall-amministrazzjoni.

(ara l-punti 41 sa 44)

Referenza:

Il-Qorti tal-Prim Istanza: sentenzi Adia Interim vs Il-Kummissjoni, T-19/95, EU:T:1996:59, punt 49; AIUFFASS u AKT vs Il-Kummissjoni, T-380/94, EU:T:1996:195, punt 59; BUPA et vs Il-Kummissjoni, T-289/03, EU:T:2008:29, punt 221, u, Belfass vs Il-Kunsill, T-495/04, EU:T:2008:160, punt 63

Tribunal ghas-Servizz Pubbliku: sentenzi Wenning vs Europol, F-114/07, EU:F:2009:130, punt 111, u l-ġurisprudenza ċċitata; Faria vs UASI, F-7/09, EU:F:2010:9, punt 44 u l-ġurisprudenza ċċitata; AJ vs Il-Kummissjoni, F-80/10, EU:F:2011:172, punt 36, u CW vs Il-Parlament, F-48/13, EU:F:2014:186, punti 70, 72 u 73, u l-ġurisprudenza ċċitata

SENTENZA TAT-TRIBUNAL GĦAS-SERVIZZ PUBBLIKU

TAL-UNJONI EWROPEA

(It-Tielet Awla)

18 ta’ Marzu 2015

Tuula Rajala

vs

L-Uffiċċju għall-Armonizzazzjoni fis-Suq Intern (Trade marks u Disinni) (UASI)

“Servizz pubbliku — Uffiċjali — Evalwazzjoni — Rapport ta’ evalwazzjoni — Evalwazzjoni globali tal-obbligi — Koerenza”

Suġġett:

Rikors, ippreżentat skont l-Artikolu 270 TFUE, li permezz tiegħu T. Rajala titlob l-annullament tar-rapport ta’ evalwazzjoni tagħha stabbilit għall-perijodu ta’ bejn l-1 ta’ Ottubru 2011 u l-31 ta’ Diċembru 2012 (iktar ’il quddiem ir-“rapport ta’ evalwazzjoni 2011/2012” jew ir-“rapport ta’ evalwazzjoni kkontestat”), kif ukoll il-kundanna tal-Uffiċċju għall-Armonizzazzjoni fis-Suq Intern (Trade marks u Disinni) (UASI, jew iktar ’il quddiem l-“Uffiċċju”) sabiex iħallasaha somma ta’ mhux inqas minn EUR 500 bħala danni.

Deċiżjoni:

Ir-rikors huwa miċħud. T. Rajala għandha tbati nofs l-ispejjeż tagħha. L-Uffiċċju għall-Armonizzazzjoni fis-Suq Intern (Trade Marks u Disinni) għandu jbati l-ispejjeż tiegħu kif ukoll nofs l-ispejjeż sosnuti minn T. Rajala.

Sommarju

Uffiċjali – Evalwazzjoni – Rapport ta’ evalwazzjoni – Setgħa diskrezzjonali tal-eżaminaturi – Stħarriġ ġudizzjarju – Limiti – Żball manifest ta’ evalwazzjoni – Kunċett

(Regolamenti tal-Persunal, Artikolu 43)

Setgħa diskrezzjonali wiesgħa hija rikonoxxuta lill-evalwaturi f’deċiżjonijiet li jirrigwardaw ix-xogħol ta’ persuni li huma inkarigati jevalwaw. Għaldaqstant, l-istħarriġ ġudizzjarju eżerċitat mill-qorti tal-Unjoni dwar il-kontenut tar-rapporti ta’ evalwazzjoni huwa limitat għall-kontroll tar-regolarità proċedurali, tal-eżattezza materjali tal-fatti, kif ukoll tal-assenza ta’ żball manifest ta’ evalwazzjoni jew ta’ użu ħażin ta’ poter. Għaldaqstant, ma huwiex it-Tribunal għas-Servizz Pubbliku li għandu jistħarreġ il-fondatezza tal-evalwazzjoni magħmula mill-amministrazzjoni fuq il-kompetenzi professjonali ta’ uffiċjal meta din tinvolvi ġudizzji kumplessi ta’ valur li, min-natura tagħhom, ma jistgħux ikunu vverifikati oġġettivament.

F’dan ir-rigward, żball jista’ biss jiġi kklassifikat bħala manifest meta dan ikun jista’ jiġi faċilment identifikat fid-dawl tal-kriterji li l-leġiżlatur kellu l-intenzjoni li jissuġġetta l-eżerċizzju ta’ setgħa deċiżjonali għalihom.

Konsegwentement, ilment ibbażat fuq żball manifest ta’ evalwazzjoni għandu jiġi miċħud fil-każ li, minkejja l-provi miġjuba mir-rikorrenti, l-evalwazzjoni kkontestata tidher li hija fi kwalunkwe każ plawżibbli.

Dan jgħodd, b’mod partikolari, meta d-deċiżjoni inkwistjoni hija vvizzjata bi żbalji ta’ evalwazzjoni li, meħuda flimkien, huma ta’ natura minuri li ma jistgħux ikunu determinanti għall-amministrazzjoni.

(ara l-punti 41 sa 44)

Referenza:

Il-Qorti tal-Prim Istanza: sentenzi Adia Interim vs Il-Kummissjoni, T-19/95, EU:T:1996:59, punt 49; AIUFFASS u AKT vs Il-Kummissjoni, T-380/94, EU:T:1996:195, punt 59; BUPA et vs Il-Kummissjoni, T-289/03, EU:T:2008:29, punt 221, u, Belfass vs Il-Kunsill, T-495/04, EU:T:2008:160, punt 63

Tribunal ghas-Servizz Pubbliku: sentenzi Wenning vs Europol, F-114/07, EU:F:2009:130, punt 111, u l-ġurisprudenza ċċitata; Faria vs UASI, F-7/09, EU:F:2010:9, punt 44 u l-ġurisprudenza ċċitata; AJ vs Il-Kummissjoni, F-80/10, EU:F:2011:172, punt 36, u CW vs Il-Parlament, F-48/13, EU:F:2014:186, punti 70, 72 u 73, u l-ġurisprudenza ċċitata